Gik Martinus til begravelser?
Martinus skriver om at begravelser i fremtiden vil blive mere positive end de sørgelige ceremonier der er det mest normale i dag.  
I fremtiden vil man have en større forståelse for at "døden" ikke er afslutningen på et liv, men derimod fødslen eller indgangen til en ny tilværelse. Martinus beskriver livet efter det fysiske liv som en åndelig tilværelse, hvor vi får en paradisisk oplevelse, som er tilpasset det vi ønsker. Se mere i hans bog "Vejen til paradis".  
Jeg må sige at jeg ikke ved om Martinus gik til begravelser. Jeg har svært ved at se at han ikke ville gøre det udover at han måske kunne opleve det som mere sørgeligt end nødvendigt, men det er ren spekulation fra min side.